hu hu hu hu hu hu hu hu hu hu hu hu hu hu ca hu hu hu hu lt hu hu hu hu hu oc hu fr hu hu hu hu hu hu hu eu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu da hu hu hu hu hu hu hu hu hbs_lat hu hu hu hu hu hu hu hu hu hu hu hu hu hu hu hu hu hu hu hu en cs de hu hu hu es hu hu fr hu hu en fr id hu fr fr lt fr de hu hu sv de hu hu de hu hu en eo es es id hu hu hu hu hu hu it hu hu hu hu hu hu hu hbs_lat ceb fr hu hu hu hu hu en cs hu fr hu fr hu hu hu hu hu hu fr hu hu hu hu it en hu hu hu hu hu hu fr hu hu eu hu hu fi hy es sv hu hu hu hu lt hu nb hu hu hu hu lt hu hu cs hu hu hu pt de hu pl hu hu hu fr en fr hu hu hu hu zh hu hu hu en cs de hu fr hu sk hu hu hu hu hu hu hu hu hu hu hu hu hu hu hu hu hu hu hu hu hu hu hu de hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu en id eo fa fr hbs_lat it ms nl nb pl pt ro sk sl hbs_lat sv vi zh fr hu hu hu hu hu hu hu hu hu hu
A Wikipédiából, a szabad enciklopédiából
Ez a közzétett változat, ellenőrizve: 2022. május 22.
Ugrás a navigációhoz Ugrás a kereséshez
A Wikimédia Commons tartalmaz Kunfehértó témájú médiaállományokat.
Kunfehértó falu Bács-Kiskun megye Kiskunhalasi járásában.
Magyarországon, az Alföld nyugati részén, Budapesttől 160 kilométerre délre, Jánoshalmától 12 kilométerre északkeletre, Kiskunhalas városától 11 kilométerre délnyugatra található. A Duna 50 kilométerre nyugatra, a Tisza 65 kilométerre keletre folyik Kunfehértótól.
A szomszédos települések: észak felől Kiskunhalas, kelet felől Balotaszállás, délkelet felől Kisszállás, délnyugat felől Jánoshalma, nyugat felől Kéleshalom. Csak kevés híja van annak, hogy nem határos dél felől még Mélykúttal is.
Közúton a két szomszédos város valamelyike, Kiskunhalas vagy Jánoshalma érintésével érhető el, az 5412-es úton; határszélét délen, egy rövid szakaszon érinti még az 5416-os út is.
A hazai vasútvonalak közül a települést a Bátaszék–Baja–Kiskunhalas-vasútvonal érinti, melynek két megállási pontja van itt: Kunfehértó vasútállomás a falu központja közelében, Erdőszél megállóhely pedig a településtől délnyugatra, külterületen.
Kunfehértó környéke a bronzkortól lakott, ezt a település környékén talált leletek tanúsítják. Középkori eredetű leleteket is találtak itt, amiket ma Sinka mester kincseként tartanak számon (21 darab ezüst- és arany tárgy). A török korban említik először a települést (1560). Ebben az időben határában vár állott.
1945 előtt a Dél-Alföldre jellemző tanyavilág helyezkedett el itt. Fehértó-pusztának hívták a területet, ami Kiskunhalas város részét képezte. 1903-ban lett vasútállomása a Kiskunhalas–Bácsalmás–Regőce-vasútvonal kiépülésének köszönhetően. 1930-ban nyílt meg a Kun-Fehér-Tó strand. Fehértó-pusztán 1932-ben közel 200 tanya állt itt. Mintagyümölcsös, magkísérleti telep, két elemi iskola is szolgálta az itteni lakókat. 1941-ben 1457 ember élt itt. 1942-ben mezőgazdasági téli iskola nyílt itt (mai gyermekotthon). 1950 májusában dr. Zólyomi Bálint botanikus és munkatársai azonosították be a tölgyfaerdőben (Városerdő), az Európában is egyedülálló növénypopulációt képező virginiai holdruta páfrányt.
A Kiskunhalas városától elszakadt puszta 1952. január 1-jén alakult meg Kunfehértó néven. Az állami gazdaság által építtetett Jókai utcai házak után fokozatosan épült ki a szocialista típusú település. A közeli fürdőzésre kiválóan alkalmas tó közelében üdülőfalu jött létre.
Népszerű programja a hetvenes évektől a „Fehértói Nyár”-nak, majd a kilencvenes évektől Sörfesztiválnak nevezett nyári, többnapos ifjúsági zenei fesztivál. Minden évben több ezer embert vonz a tópartra.
2018-tól (Fehér Tone fesztivál) néven kerül megrendezésre az ifjúsági zenei fesztivál.
2007-ben és 2008-ban is nagy tűzvész pusztított a területen.[3][4]
2010. decemberben összedőlt a műemléki védettségű Németh-Buhin szélmalom.
A települést a közép- és újkorban Akgölnek (török - Fehértó), Fejírtónak, Fehértónak és Fehértó pusztának is nevezték.
A településnek két horvát (bunyevác) neve létezik. A felsőszentiváni bunyevácok Fertovnak, a tompai bunyevácok Vertovnak nevezték.[5]
1990–1994: Harnóczi Sándor (független)[6]
1994–1998: Harnóczi Sándor (független)[7]
1998–2002: Harnóczi Sándor (független)[8]
2002–2006: Gömzsik László (független)[9]
2006–2010: Gömzsik László (független)[10]
2010–2011: Harnóczi Sándor (független)[11]
2011–2012: Kovács Erzsébet (független)[12]
2012–2014: Harnóczi Sándor (független)[13]
2014–2019: Huszár Zoltán (független)[14]
2019-től: Huszár Zoltán (független)[1]
A településen 2011. június 26-án időközi polgármester-választást (és képviselő-testületi választást) tartottak,[12] az előző képviselő-testület önfeloszlatása miatt.[15] A hivatalban lévő polgármester nem indult a választáson.
Alig egy évvel később, 2012. július 8-án újból időközi polgármester-választásra került sor Kunfehértón, ezúttal a falu vezetőjének lemondása okán.[16] A választáson a hivatalban lévő polgármester, nem meglepő módon nem indult el, a korábban már több ciklusra (legutóbb 2010-ben) megválasztott elődje viszont igen, és ellenjelölt hiányában meg is nyerte azt.[13]
A település népességének változása:
A 2011-es népszámlálás során a lakosok 81,4%-a magyarnak, 0,7% cigánynak, 1,5% németnek, 0,3% szerbnek mondta magát (18,5% nem nyilatkozott; a kettős identitások miatt a végösszeg nagyobb lehet 100%-nál). A vallási megoszlás a következő volt: római katolikus 29,6%, református 5,6%, evangélikus 0,7%, görögkatolikus 0,3%, felekezeten kívüli 34,6% (28,7% nem nyilatkozott).[17]
A szikes Kun-Fehér-tó a településtől kb. 2 km-re található. A kiemelkedően tiszta tóparti üdülőterület; az ifjúsági tábor; a fürdőtó; a minden évben megrendezett „Fehértói Nyár” rendezvénysorozat jelenti fő turisztikai vonzerejét.
A holdrutás tölgyfaerdő a virginiai holdruta élőhelye. A régi Városerdőt, amelyet ma Kunfehértói holdrutás-erdőnek hívnak, 1975-ben helyi jelentőségű értékké minősítették. Ez a 120 hektáros terület a Kiskunsági Nemzeti Park Igazgatósága alá tartozik. Védettségét unikális aljnövényzetének köszönheti.
Kunfehértón három gyógyszeripari gyár is működik.
Almási-féle útmenti kereszt – Útmenti kereszt Kunfehértó-Kisszállás határában, a régi mélykúti útnál (1935)
Volt Mezőgazdasági – 1942-ben épült Árkay Bertalan tervei alapján. Egyemeletes, tornyos épület, amely a vasútállomástól nem messze helyezkedik el.
Faültető lányka - Pátzay Pál kétszeres Kossuth-díjas szobrászművész szobra (1963)
Erdei Ferenc szabadidőpark és emlékmű - szabadidőpark emléktáblája (1977)
Szabadság emlékmű –Szabadság téren áll. Rétfalvi Sándor szobrász és Bechman Zoltán építész munkája (1980)
Földgáz bevezetése Kunfehértón tábla – Vöröshajnal utca (1985)
Szent József kápolna – Az épület a Rákóczi utca 37/b számú telken található. A római katolikus imahelyet 1989. május 1-jén Marosi Izidor megyés püspök Munkás Szent József tiszteletére szentelte fel.
Patocskai-féle útmenti kereszt – Útmenti kereszt Kunfehértó határában (1997)
Millenniumi emlékoszlop – Béke tér (2001)
Millenniumi emléktábla - Béke tér (2001)
Kiskunhalas–Bácsalmás–Regőce-vasútvonal emléktábla – vasútállomás, a 100 éves hév-vasútvonal emlékére (2003)
Tájház – (Kiserdő u. 5.) célja, hogy a helyi mezőgazdasági és népéletet bemutassa. (2007)
Szovjet páncélozott jármű roncsa – a kunfehértói tábor területén
A településen és az üdülőtó területén több program is várja az érdeklődőket egész évben.
Februárban: Kunfehértor (falusi disznóvágás hagyományinak felelevenítése)
Május 1.: retro majális a tóparton
Pünkösd szombat, vasárnap: Falunap
Július harmadik hétvégéjén: Fehér Tone fesztivál
Augusztus: Családi nap a tóparton
Október: Szüreti nap és bál
November 11.: Márton napi lampionos felvonulás
↑ a b Kunfehértó települési választás eredményei (magyar nyelven) (html). Nemzeti Választási Iroda, 2019. október 13. (Hozzáférés: 2020. május 16.)
↑ Magyarország közigazgatási helynévkönyve, 2018. január 1. (magyar és angol nyelven). Központi Statisztikai Hivatal, 2018. szeptember 3. (Hozzáférés: 2018. szeptember 4.)
↑ Archivált másolat. [2008. augusztus 12-i dátummal az eredetiből archiválva]. (Hozzáférés: 2011. június 16.)
↑ Folia onomastica croatica 14/2005. (pdf). Živko Mandić: Hrvatska imena naseljenih mjesta u Madžarskoj. (Hozzáférés: 2012. július 28.)
↑ Kunfehértó települési választás eredményei (magyar nyelven) (txt). Nemzeti Választási Iroda, 1990 (Hozzáférés: 2020. február 21.)
↑ Kunfehértó települési választás eredményei (magyar nyelven) (html). Országos Választási Iroda, 1994. december 11. (Hozzáférés: 2020. január 6.)
↑ Kunfehértó települési választás eredményei (magyar nyelven) (html). Országos Választási Iroda, 1998. október 18. (Hozzáférés: 2020. május 16.)
↑ Kunfehértó települési választás eredményei (magyar nyelven) (html). Országos Választási Iroda, 2002. október 20. (Hozzáférés: 2020. május 16.)
↑ Kunfehértó települési választás eredményei (magyar nyelven) (html). Országos Választási Iroda, 2006. október 1. (Hozzáférés: 2020. május 16.)
↑ Kunfehértó települési választás eredményei (magyar nyelven) (html). Országos Választási Iroda, 2010. október 3. (Hozzáférés: 2011. november 27.)
↑ a b Kunfehértó települési időközi választás eredményei (magyar nyelven) (html). Nemzeti Választási Iroda, 2011. június 26. (Hozzáférés: 2020. június 8.)
↑ a b Kunfehértó települési időközi választás eredményei (magyar nyelven) (html). Nemzeti Választási Iroda, 2012. július 8. (Hozzáférés: 2020. június 10.)
↑ Kunfehértó települési választás eredményei (magyar nyelven) (html). Nemzeti Választási Iroda, 2014. október 12. (Hozzáférés: 2015. július 22.)
↑ 2011. évre kitűzött időközi önkormányzati választások az időközi választás napja szerinti időrendben (magyar nyelven) (html). Nemzeti Választási Iroda, 2011 (Hozzáférés: 2020. június 8.)
↑ 2012. évre kitűzött időközi önkormányzati választások az időközi választás napja szerinti időrendben (magyar nyelven) (html). Nemzeti Választási Iroda, 2012 (Hozzáférés: 2020. június 10.)
A község hivatalos oldala
A holdrutás erdő térképe
Kunfehértó Római Katolikus Lelkészség
Összedőlt a Németh Buhin szélmalom
A Kiskunhalasi járás települései
Balotaszállás ·  Harkakötöny ·  Kelebia ·  Kiskunhalas ·  Kisszállás ·  Kunfehértó ·  Pirtó ·  Tompa ·  Zsana
A lap eredeti címe: „https://hu.wikipedia.org/w/index.php?title=Kunfehértó&oldid=24947607”
Wikidata koordinátákat használó lapok
Hivatkozás erre a változatra
Hogyan hivatkozz erre a lapra?
A lap utolsó módosítása: 2022. május 22., 10:59
A lap szövege Creative Commons Nevezd meg! – Így add tovább! 3.0 licenc alatt van; egyes esetekben más módon is felhasználható. Részletekért lásd a felhasználási feltételeket.